Andréas Anagnostákis

Andréas Anagnostákis () (1826–1897) oli kreikkalainen lääkäri ja Ateenan yliopiston lääketieteellisen tiedekunnan professori. Anagnostákis syntyi Antikytheran saarella ja oli kreetalaista alkuperää.

Anagnostákis opiskeli Ateenan yliopistossa ja oli harjoittelussa Berliinissä, Wienissä ja Pariisissa. Hänestä tuli professori vuonna 1855. Hän opetti Ateenan yliopiston lääketieteellisessä tiedekunnassa vuodesta 1856 lähtien. Anagnostákis toimi 43 vuoden ajan oftalmologiaklinikan johtajana ja oli Ateenan lääketieteellisen seuran presidentti 20 vuotta. Vuonna 1877 Anagnostákiksesta tuli Ateenan yliopiston rehtori.

Anagnostákis esitteli vuodesta 1854 lähtien oftalmoskoopin muunnosta. Oftalmoskooppi oli saksalaisen Hermann von Helmholtzin vuonna 1851 keksimä. Anagnostákiksen muunnos oli muun muassa käyttäjäystävällisempi, ja nykyisin se on oftalmologien kautta maailman laajalti hyväksymä. Lääketieteellisessä terminologiassa tätä instrumenttia kutsutaankin ”Anagnostákiksen oftalmoskoopiksi”.

Lisäksi Anagnostákis kehitteli kirurgisia menetelmiä trichiasiksen hoitamiseen.

Lähteet 

Kreikkalaiset lääkärit
Vuonna 1826 syntyneet
Vuonna 1897 kuolleet